

VLADA REPUBLIKE HRVATSKE

Zagreb, 24. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o određivanju koordinatora i pripremi prijedloga Programa Predsjedanja Republike Hrvatske Vijećem Europske unije 2020 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2019. godine donijela

# ODLUKU

# o izmjeni Odluke o određivanju koordinatora i pripremi prijedloga

# Programa Predsjedanja Republike Hrvatske Vijećem Europske unije 2020

I.

 U Odluci o određivanju koordinatora i pripremi prijedloga Programa Predsjedanja Republike Hrvatske Vijećem Europske unije 2020 (klasa: 022-03/19-04/132, urbroj: 50301-23/21-19/2 od 4. travnja 2019.) točka II. mijenja se i glasi:

„Koordinatorima iz točke I. ove Odluke određuju se sljedeći ministri u Vladi Republike Hrvatske:

* za **Vijeće za poljoprivredu i ribarstvo**: ministrica poljoprivrede;
* za **Vijeće za konkurentnost**: ministar gospodarstva, poduzetništva i obrta u suradnji s Ministarstvom znanosti i obrazovanja, Ministarstvom turizma, Ministarstvom financija, Državnim zavodom za intelektualno vlasništvo, Državnim zavodom za mjeriteljstvo i Središnjim državnim uredom za razvoj digitalnog društva;
* za **Vijeće za ekonomske i financijske poslove**: potpredsjednik Vlade i ministar financija;
* za **Vijeće za okoliš:** ministar zaštite okoliša i energetike;
* za **Vijeće za zapošljavanje, socijalnu politiku, zdravstvo i pitanja potrošača**; ministar rada i mirovinskoga sustava, u suradnji s Ministarstvom za demografiju, obitelj, mlade i socijalnu politiku i Ministarstvom zdravstva;
* za **Vijeće za obrazovanje, mlade, kulturu i sport:** ministrica znanosti i obrazovanja i ministrica kulture u suradnji s Ministarstvom za demografiju, obitelj, mlade i socijalnu politiku i Središnjim državnim uredom za šport;
* za **Vijeće za vanjske poslove**: ministar vanjskih i europskih poslova, u suradnji s Ministarstvom obrane;
* za **Vijeće za opće poslove**: ministar vanjskih i europskih poslova, u suradnji s Ministarstvom regionalnog razvoja i fondova Europske unije i Ministarstvom financija (Višegodišnji financijski okvir);
* za **Vijeće za pravosuđe i unutarnje poslove**: potpredsjednik Vlade i ministar unutarnjih poslova i ministar pravosuđa;
* za **Vijeće za promet, telekomunikacije i energetiku**: ministar mora, prometa i infrastrukture i ministar zaštite okoliša i energetike, u suradnji s Ministarstvom gospodarstva, poduzetništva i obrta, Ministarstvom graditeljstva i prostornoga uređenja i Središnjim državnim uredom za razvoj digitalnog društva.„

II.

Zadužuje se Ministarstvo vanjskih i europskih poslova da o donošenju ove Odluke na odgovarajući način izvijesti sva tijela državne uprave.

III.

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_ 2019. godine.

 PREDSJEDNIK

 mr. sc. Andrej Plenković

**OBRAZLOŽENJE**

Vlada Republike Hrvatske je na sjednici održanoj 4. travnja 2019. godine donijela Odluku o određivanju koordinatora i pripremi prijedloga Programa Predsjedanja Republike Hrvatske Vijećem Europske unije 2020 (Klasa: 022-03/19-04/132, Urbroj 50301-23/21-19/2).

Slijedom izmjena u sastavu Vlade Republike Hrvatske, donose se izmjene navedene Odluke kako je predloženo ovom Odlukom.

Donošenje ove Odluke nema financijske učinke na Državni proračun Republike Hrvatske.